கோடை வெப்பத்திலிருந்து தப்பித்துக்கொள்வதாக இருந்தாலும், இதமான குளிரில் இன்பமாக ஒரு சுற்றுலா செல்ல வேண்டும் என நினைத்தாலும் உங்களுக்கான சரியான சாய்ஸ் கூர்க்தான். ஏனென்றால், இங்கு அதிரடி குளிரும் இல்லை; ஆர்ப்பாட்டமான வெயிலும் இல்லை. மிதமான குளிர்ச்சி நம்மைத் தழுவிக்கொண்டே இருக்கிறது. `இந்தியாவின் ஸ்காட்லாந்து’ என்றே கூர்க்கை அழைக்கிறார்கள். ஸ்காட்லாந்தின் அதே இயற்கை அழகு; அதே வசீகரிப்பு; அதே தட்பவெப்பம் கொண்டது கூர்க். எங்கு திரும்பினாலும் பசுமையான மலைகள், சிலிர்க்க வைக்கும் அருவிகள், மணக்கும் காபி தோட்டங்கள்... என இயற்கை நம்மை ஈர்க்கிறது.